הוראות לפתיחה ולהפעלת בית - ספר  לצלילה.

כללי:
ההנחיות וההוראות לפתיחה והפעלה של בית - ספר לצלילה המאושר ע"י הרשות המוסמכת לצלילה ספורטיבית, ניתנו בסעיפים הרלוונטיים בחוק הצלילה הספורטיבית 1979 , תשל'ט ובתקנות הצלילה 1980, תש"מ אמות  המידה אינן מבטלות את האמור בחוק ובתקנות, אלא מפרטות ומוסיפות על האמור בו.

להסרת הספק יובהר ויודגש כי בכל מקום שבו יש סתירה ו/או אי התאמה בין האמור בנוסח זה
לבין הוראות החוק ו/או התקנות שעל -ידו , הריי שיגבר האמור בחוק ובתקנות.

הנחיות אלה הינן בנוסף לכל הנחייה אחרת, חוק ו/או תקנה בהקשר להקמה וניהול עסק.

הגדרות:

בית - ספר לצלילה:	בית - ספר לצלילה מוסמך לבצע במסגרתו הדרכת צלילה ברמות השונות, בכפוף  להרשאות המדריכים, הוראות החוק, התקנות והוראות הרשות המוסמכת.

הרשות:	הרשות המוסמכת לצלילה ספורטיבית , על - פי הוראות חוק הצלילה הספורטיבית תשל"ט - 1979.

דגש:			בכל מקום בנוהל זה שבו פניה בלשון זכר, הכוונה גם לנקבה ולהפך.

על מפעיל בית - ספר לצלילה , לעמוד ולקיים את התנאים הבאים:

הוראות כלליות:

1.	להציג מקום ( מבנה ) , אשר יוכל לשמש מקום מתאים למתן שירותי צלילה ובכלל זה מקום להעברת שעורים מעשיים במים שקטים / ברכה ומים פתוחים / ים, אכסון ציוד, טיפול ותיקון ציוד, העברת שעורים עיוניים, משרד, שירותים ומקלחות.

2.	למנות מנהל מקצועי כמפורט בפרק הרלוונטי בנוהל זה.

3.	להציג ציוד צלילה המאפשר ביצוע צלילה בטוחה ובהתאם לדרישות הרשות ( ראה גם 	ציוד צלילה ודרישות טכניות ).

4.	להציג כיסוי ביטוחי מתאים ( ראה להלן , כיסוי ביטוחי ).

5.	להציג ציוד עזרה ראשונה וציוד בטיחות ( ראה להלן , ציוד עזרה ראשונה  ובטיחות ).

6.	להציג אישור על תשלום אגרת רישיון בתוקף עבור   בית - ספר צלילה.

7.	להציג את תכנית ההדרכה שהכירה בה הרשות ( אוגדן צלילה ועדכונים ), עזרי לימוד ועזרים טכניים כפי שקבעה הרשות , מקום ואמצעים לניהול מעקב על חניכי בי"ס , על פי הוראות הרשות המוסמכת. מדריך/ים המוסמכים ורשאי/ם ללמד ולהסמיך על פי תוכנית ההדרכה ואישור עקרוני מאת נציגו המוסמך בארץ של ארגון מסמיך הצוללים כאמור.

8.	מנהל המקצועי של בית - ספר לצלילה מתחייב לדווח לרשות המוסמכת על אירוע בטיחות  בצלילה ובכלל זה תאונת צלילה בסמוך ככל שניתן למועד שבו נודע לו על האירוע ולכל  המאוחר בתוך 24 שעות.

9.	צלילות המתקיימות בים ובכלל זה צלילות מהחוף תבוצענה על פי כל דין וחיקוק ובין     היתר בכפוף לכל הנחיות ונהלי  בטיחות הרלוונטיות ובכלל זה הצגת דגל צוללים במקום בולט לעין מעל סיפון סירת הצוללים או על מצוף במידה ולא נעשה שימוש בסירה. הדגל יהיה במידות הקבועות כפי   שפורסם על ידי הרשות המוסמכת לצלילה ספורטיבית.

10.	בבית - ספר לצלילה יועסקו אך ורק מדריכים הנושאים היתר הדרכה תקף מטעם הרשות המוסמכת לצלילה ספורטיבית. להסרת הספק יובהר ויודגש כי בעל המועדון מתחייב שלא להעסיק בין במישרין ובין בעקיפין ולא לתת שירותי הדרכת צלילה אלא באמצעות מי שאושר על ידי הרשות המוסמכת לצלילה ספורטיבית באמצעות רישיון הדרכה .ולהפסיק להעסיקו ו/או לתת שירותי הדרכת צלילה באמצעותו ו/או על ידו מייד בעת  שיפוג תוקפו של האישור או שיידרש   להפקידו או שזה יישלל ממנו.

11.	הרשות תפקח ותבדוק שהפעלת בית - ספר לצלילה נעשית בהתאם להנחיות והתקנות ובסמכותה להגביל או לבטל את האישור שניתן אם נכחה לדעת שהפעלת   בית – ספר הצלילה הנה בניגוד לתקנות, או שהתנאים הרשומים בפרק זה לא מולאו במלואם.

12.	בית הספר לצלילה יקיים קורסים ברמות להם הוסמך ואושר בכתב על ידי מנהל הרשות המוסמכת לצלילה ספורטיבית.

13.	מובהר ומודגש בזה כי התקשרות בית הספר לצלילה עם מוסד חינוכי מותנה בקבלת אישור בכתב מראש מאת מנהל הרשות המוסמכת לצלילה ספורטיבית.

14.	תוקף האישור יהיה לפרק הזמן אשר יוגדר וירשם על גבי האישור.

בית ספר  לצלילה

1.	בבית הספר לצלילה ,  יהיה לפחות:

א.	משרד שבו וממנו ינוהל מרכז הצלילה ובו ימצאו : תיקי החניך , חותמת בית הספר חותמת/ות המדריך/ים . החותמות של בית הספר ושל המדריכים בו תשמרנה  במקום  נעול מחוץ להישג ידם של  מי שאינו נמנה על סגל  בית - הספר.

ב.	כיתת לימוד: שבו יתקיימו השיעורים התיאורטיים. הכיתה תכלול לוח, ואמצעי כתיבה תקינים, רלוונטיים ללוח זה  , אמצעי המחשה רלוונטיים ובכלל זה: עזרים אנטומיים של האיברים הפנימיים המשתתפים בתהליך הצלילה, טבלת תכנון צלילה לצלילה של ארגון צלילה שהוכר בידי רשות הצלילה שעבורו מסמיך בית הספר בקורס הרלוונטי ואשר מסופק על ידו כטבלה לכיתה ואמצעי המחשה נוספים ללימוד תכנון צלילה באמצעות טבלאות אשר יאושר על   ידי הארגון המסמיך.

ג.	לכל חניך יהיה תיק חניך. תיק זה יפתח מיד בעת רישומו של החניך לכל קורס / הכשרה / השתלמות בכל רמה .יתכן שתיק חניך ילווה אותו במשך מספר הכשרות הסמכות אך בכל מקרה לא יחל חניך קורס טרם שנפתח לו תיק חניך. תיק החניך ישמר לפחות למשך פרק הזמן אשר קבוע בחוק , והוא יכיל את פרטי החניך לרבות שם ,  שם משפחה , מס' ת.ז , כתובת , מס' טלפון , מין , תמונה עדכנית למועד פתיחת קורס הצלילה , הצהרה רפואית  ו/או בדיקה רפואית , טפסי  אישור מדריך חתום כדבעי ביחס לכל שיעור וביחס להסמכה ,מבחנים רלוונטיים ובמידה והמדובר הנו בחניך שגילו היה קטן מגיל 18 ביום פתיחת הקורס, גם באישור האפוטרופוסים שלו. תיק החניך יהיה ממועד פתיחתו במשרדי בית הספר לצלילה.

ד.	מקלחת ושירותים המאפשרים רחצה ועשיית צרכים בהתאמה ובנפרד ,תוך שמירה על צניעות הפרט.

ה.	נקודה לשתיית מים.

ו.	על בית הספר לצלילה מוטלת החובה להסב את תשומת לב הצוללים על חובת שתיית  מים לפני כל צלילה , הסבת תשומת לב זאת תבוצע בנפרד לפניי כל צלילה.

ז.	בעל מרכז הצלילה מתחייב כי ימלא את מכלי הצלילה אצלו רק בתחנה למילוי אוויר אשר הוכרה ואשר פעילותה אושרה בכתב על ידי הרשות המוסמכת לצלילה ספורטיבית.

2.	בעל מרכז הצלילה מתחייב כי העובדים אצלו יתנו שירותי צלילה על פי הכשרתם המקצועית ועל פי הוראות ונהלי ארגון אשר אושר על ידי הרשות המוסמכת  בארץ שעל פי  שיטתו הוכשרו  והוסמכו. מובהר ומודגש כי האמור בסעיף זה מתייחס לכל שירותי הצלילה ובכלל זה מתן שירותי צלילת רענון , צלילת הכרות / בכורה וכו' ולמעט המקרים שבהם ניתנו הוראות מפורשות מאת הרשות המוסמכת לצלילה ספורטיבית.

כיסוי ביטוחי

1.	בית – ספר לצלילה יחזיק ברשותו פוליסת ביטוח בתוקף המכסה אותו בגין חבות שהוא עלול לחוב עקב כל נזק לצד ג' כל שהוא שארע בשטח  בית - ספר לצלילה.

2.	פוליסת הביטוח תתייחס במפורש לתנאים הבאים : אחריות   בית - ספר צלילה כלפי צד שלישי ואחריות מקצועית בהיותם בעלי ומפעילי  ציוד צלילה, בי"ס לצלילה, המקיימים סיורי צלילה (גבולות האזור של הכיסוי הביטוחי יוגדרו בפוליסה) משכירים, מתקנים ומוכרים ציוד צלילה.

3.	פוליסת הביטוח תענה לפחות על דרישות החוק, התקנות והוראות הרשות המוסמכת לצלילה ספורטיבית והיא תכסה את כל אלה הפועלים בתוך בית הספר לצלילה ו/או מטעמו.

4.	 בעל בית הספר לצלילה מתחייב שלא לקיים פעילות צלילה מכל סוג שהוא , כמוגדר בחוק הצלילה הספורטיבית תשל"ט , 1979 והתקנות שעל ידו , ללא כיסוי ביטוחי מלא ובתוקף.

5.	בעל בית הספר לצלילה יעביר למשרדי הרשות המוסמכת עותק מפוליסת הביטוח שלו מייד עם חידושה.

6.	גובה הכיסוי הביטוחי המינימאלי ,כאמור מעלה, הוא 1 מליון דולר ארה"ב.

7.	לכל נותני שירותי הצלילה יהיה ביטוח צלילה אישי כחוק!

איוש בית - ספר  הצלילה - דרישות מקצועיות.

1.	בעל בית - ספר לצלילה ימנה מדריך צלילה מוסמך שהינו מדריך  מוסמך לפחות הנושא רשיון הדרכה תקף מאת הרשות המוסמכת לצלילה ספורטיבית , כמנהל המקצועי של בית - ספר לצלילה. מינוי המנהל המקצועי / מנהל בית הספר יבוצע בכתב תוך הגדרת תפקידו יעדיו וסמכויותיו הכוללות לפחות את תחומי האחריות כפי שיפורטו בהמשך.

2.	למען הדגש מובהר כי הבעלים של בית הספר הוא האחראי אחריות כוללת על הנעשה בבית הספר ובכלל זה על איכות ההדרכה, על איכות  תחזוקת הציוד , על קיומה של פוליסת ביטוח בתוקף ועל עמידה    של  בית - ספר לצלילה בכל תיקני הבטיחות הרלוונטיים , העדכניים.

3.	הבעלים של בית הספר לצלילה הוא האחראי לתפעולו ה "שוטף " של המקום בהתאם לחוק הצלילה הספורטיבית והתקנות, ובכלל זה יהיה אחראי ישירות לתשלום חובות ה  בית - ספר לצלילה בגין אגרת רישיון שנתית, חומר עזר המסופק ע"י הארגון שבשמו מסמיך בית הספר את חניכיו ושלמות הכיסוי הביטוחי הנדרש לפעילות הצלילה  המתבצעת במקום.

4.	בנוסף על הרשום בסעיפים קטנים (1 ) ( 2 ), יעסיק   בית - ספר לצלילה איש טכני, בין אם במשרה מלאה ובין אם במשרה חלקית ובין אם בדרך של שירות חיצוני. האיש הטכני יהיה אחראי על תחזוקת ציוד הצלילה על פי  הדרישות הטכניות, וכל פעולותיו תהינה תחת פיקוח המנהל המקצועי   ( ראה גם סעיף דרישות טכניות ) אין מניעה שאדם אחד ימלא יותר מתפקיד אחד מבין אלו המוזכרים בסעיפים קטנים 1-4 לעיל ובלבד שאותו אדם עומד בכל הדרישות שנקבעו בחוק ובתקנות ושאין בכך כדי לפגוע בנהלי הפעלת ה  בית - ספר לצלילה ודרישות הבטיחות.

מנהל מקצועי במרכז צלילה

סמכויות:

המנהל המקצועי של בית הספר לצלילה הוא:

1.	סמכות מקצועית ביחס לקורסי צלילה בכל הרמות הניתנות במרכז הצלילה.
2.	סמכות מקצועית היכולה לענות על שאלות ובעיות בנושאי ה"דלפק" (השכרות ציוד, צלילות מודרכות וכו').
3.	ניהול מדריכי הצלילה והתאמה בין הכשרתם ומיומנותם המקצועית ובין דרישת  הלקוח ותפקודם בפועל.
4.	ניהול כוח אדם לא מקצועי. (הדרכה וחפיפה של עובדים לא מקצועיים העובדים במרכז הצלילה).
5.	הפעלת שיקול דעת וארגון בנושא יציאה מאורגנת ו/או מודרכת לאתרי הצלילה מהחוף, ברכב או עם כלי שייט.
6.	אחריות בנושא אחזקה וטיפול בציוד מרכז הצלילה (לא רק ציוד צלילה! : מדחסים, כלי רכב , סירות, סקוטרים וכו').
7.	ניהול השתלמויות תקופתיות לצוות מרכז הצלילה ומדריכי הצלילה. (שמירה על כשירות ורענונים)
8.	מיון קבלה והדרכת מדריכי צלילה ומובילי קבוצות צוללים חדשים במרכז הצלילה, כולל הדרכתם בנוהלי מרכז הצלילה החדשים להם ורענון חוק הצלילה ותקנותיו הידועים להם.
9.	הבנה בסיסית בנושאי תאונות צלילה אשר תאפשר יעוץ ומיון ראשוני של צוללים עם תלונות גופניות לאחר הצלילה וכן מתן עזרה ראשונה לצוללים עם פגיעות שעקב הצלילה.
10.	ניהול ישיבות צוות ובכלל זה מדריכים דלפקיסטים וכל כיוצא בזה, בעלי תפקידים במרכז הצלילה. ישיבות הצוות כאמור תתקיימנה  על בסיס קבוע.
11.	קיום קשר ישיר ועדכני עם הרשות המוסמכת לצלילה ספורטיבית ופקחיה.
12.	קיומם של רישיונות הפעלה ,ביטוחי צלילה ואישורי הדרכה תקפים.
13.	ביטוח צלילה אישי הנדרש בחוק !

תנאי סף למינוי מנהל מקצועי למרכז צלילה:

1.	מדריך צלילה פעיל בעל אישור הדרכה תקף מאת הרשות המוסמכת לצלילה ספורטיבית.
2.	הוסמך בין היתר, בהתמחות בצלילה מסירה, צלילת ניווט, צלילת לילה , חיפוש והסובב הימי.
3.	בעל רישיון הדרכה מאת הרשות המוסמכת לצלילה ספורטיבית בשנתיים שקדמו למינויו כמנהל מקצועי.
4.	הכשיר והסמיך לפחות 150 צוללים מטעם אחד או יותר מארגוני הצלילה הפועלים בארץ ועל פי מתכונת ההכשרה שאושרה על ידי הרשות המוסמכת לצלילה ספורטיבית.
5.	בעל ניסיון בהכשרת צוללים בים ובאתרים בהם מקיים מרכז הצלילה את פעילות ההדרכה שלו.
6.	רישיון ההדרכה שלו מטעם הרשות המוסמכת לצלילה ספורטיבית ו/או תעודת ההדרכה שלו מטעם מי מארגוני הצלילה בארץ ובעולם לא נשלל ממנו בחמש השנים שקדמו למועד מינויו כמנהל מקצועי.
7.	עבר קורס מגישי עזרה ראשונה.
8.	השתתף בהשתלמויות מקצועיות למדריכים של הרשות המוסמכת לצלילה ספורטיבית.
9.	השתתף בהשתלמויות מקצועיות למדריכים של מי מארגוני הצלילה מטעמם הוא מוסמך להדריך.

•	ראה נספח א' – ביאורים, הבהרות ודגשים, ביחס לסמכויות ותפקידי המנהל המקצועי המהווה חלק בלתי נפרד ממסמך זה.

ציוד צלילה

1.	בית - ספר / הצלילה יהיה מצויד בפרטי הציוד הבאים לפחות:

-	8 מכלי צלילה מהם שניים לפחות המתאימים לצוללים בעלי מבנה גוף קטן ורזה  מכלי הצלילה יהיו מותאמים לשימוש בגז דחוס וכולל ברז מתאים.
-	8 וסתי צלילה הכוללים דרגה שנייה נוספת " אוקטופוס " ומד לחץ, מד עומק ( מכני או דיגיטאלי ) מד העומק אפשר שיהיה מחובר לווסת ( קומבו ) או כיחידה נפרדת.
-	8 חגורות משקולות הכוללות אבזם שחרור מהיר.
-	משקולות ( בחלוקות משקל שונות ) .
-	12 מאזני ציפה בגדלים שונים מהם לפחות שנים במידה הקטנה מ- S ושנים לפחות במידה גדולה מ- L.
-	מאזני הציפה יכללו רתמות מתאימות, מתקן ניפוח מהיר הניזון מלחץ הביניים של הווסת ושסתום פריקת לחץ.
-	12 חליפות צלילה במידות שונות( המתאימות לטמפ' המים במקום בהתאם לעונות הפעילות ).
-	8 קנים לנשימה.
-	8 מסיכות במידות שונות.
-	16 זוגות סנפירים במידות שונות בהתאם למידות הרגל השכיחות.

2.	בנוסף על האמור לעיל יחזיק   בית - ספר לצלילה ציוד עזר לקורסים מתקדמים, השתלמויות מיוחדות ופעילות הצלילה השוטפת, הכול לפי העניין. ציוד זה יכלול מצפנים ופנסים תת - מימיים, חבלים, מצופי סימון, סינקרים, טבעות, דגלי צלילה אמצעי הצפה וכן ציוד  נוסף כפי שתקבע הרשות.

3.	למען הסר ספק יובהר ויודגש כי בעת הדרכת חניכים בין במישרין ובין בעקיפין באמצעות מדריכים הפועלים מטעם או תחת חסות המועדון , מחוץ לגבולות המועדון .לא יעשה שימוש אלא בציוד אשר הוצג  בפני   נציגיה  של   הרשות המוסמכת  לצלילה ספורטיבית ואושר על ידם בכתב ושלגביו מתקיימות כל הוראות נוהל זה ובכלל זה, ביטוח, טיפול, אחזקה ותחזוקה ( ראה סעיפים רלוונטיים בנוהל זה ).

דרישות טכניות

1.	מכלי הצלילה יהיו מכלים המותאמים ללחץ גבוה של  גז לנשימה, המיובאים לארץ ע"י יבואן מוכר ועברו אישור של מכון תקנים מוכר בארץ או בחו"ל . בדיקה טיפול וסימון המכלים והברזים יעשו ע"פ הוראות היצרן ובהתאם להנחיות המופיעות בנספח המצ"ב.

2.	בית - ספר לצלילה ידאג לאכסון המכלים במקום מוגן מהשפעות מזג האוויר ומגישת הציבור.

3.	וסתי הצלילה יהיו של יצרן מוכר ובית הספר יציג . חלפים מקוריים לתחזוקת הוסתים שברשותו, לחילופין יציג את המקור שממנו יקבל את החלפים בשעת הצורך.

4.	מרכז הצלילה יחזיק מקום או ישתמש בשירותים של מקום המאפשר טיפול ותחזוקה שוטפת של ציוד הצלילה ובכלל זה מכשיר לבדיקת לחץ ביניים בווסת, כלי עבודה מתאימים ותרשימים טכניים של הציוד המוחזק / מטופל במקום. בדיקות וטיפול בציוד הצלילה יערכו ע"פ הוראות היצרן או הוראות הרשות הכל לפי המחמיר מביניהם ועל ידי מתחזק ציוד אשר הוסמך בכתב בהסמכה עדכנית ( אחת לשנה ) לטפל בפריטי הציוד הרלוונטיים על ידי נציגו  המוסמך בארץ  , של יצרן הציוד.

5.	לגבי כל פריט ציוד "תומך חיים" ובכלל זה: מכלים, ווסתים ומאזני ציפה יהיו במרכז הצלילה כרטיס טיפול בתצורה אשר נקבעה בנהלי הרשות המוסמכת לצלילה ספורטיבית. כרטיסים אלה יהיו זמינים לביקורת ועדכניים ובם תפורט היסטורית הטיפולים התקופתיים, התקלות, התיקונים וטיפולי השירות של כל אחד מפריטי הציוד בנפרד. במידה ויש בנק אויר : יש לוודא תקפות לבדיקה הידרוסטטית של המכלים.

עזרה ראשונה ובטיחות

1.	בית - ספר לצלילה יחזיק ציוד עזרה ראשונה הכולל : חומרי חבישה וחיטוי, מערכת חמצן הכוללת וסת ומד זרימה ומאפשרת מתן חמצן. מיכל החמצן יאפשר אספקת חמצן לפרק זמן מחושב של חמש דקות ועוד משך ההגעה מאתר הצלילה הרחוק ביותר בו מקיים בית הספר פעילות ועד לנקודת העגינה ובכל מקרה לא פחות מ – 30 דקות בדרישה מרבית של 15 ליטר / דקה יש להצמיד לכל מערכת חמצן מסיכת כיס להעשרה ו " נתיב אויר " בגודל בינוני.

2.	מיכל החמצן יעמוד בכל דרישות הבטיחות למכלי לחץ גבוה ובנוסף לכך יותאם לשימוש בחמצן. מיכל  החמצן ימולא בחמצן רפואי בלבד ותאריך המילוי וסוג הגז ( 02 ) יופיעו ע"ג המיכל , בסימון בולט.

3.	ציוד עזרה ראשונה וחמצן יהיו זמינים ותקינים תמיד ומיקומם יהיה ידוע לכל אנשי הצוות	המקצועי.

4.	בית - ספר צלילה המקיים סיורי צלילה בין אם ברכב ובין אם בספינה, יחזיק מערכות נוספות ע"פ צורך לכל פעילות צלילה מודרכת המתקיימת באזורים מרוחקים. מערכת החמצן והעזרה הראשונה המיועדים לשימוש בים יארזו באריזה אטומה למים כשהם מורכבים ומוכנים  לשימוש.

5.	בית - ספר לצלילה /  יחזיק טלפון ואם הוא מקיים סיורי צלילה מכלי שייט, מכשיר קשר או כל אמצעי אחר המאפשר דיווח במקרה חירום, להנחת דעתה של הרשות המוסמכת לצלילה ספורטיבית.

6.	בית - ספר לצלילה יחזיק במקום בולט רשימת טלפונים ותדרים רלוונטיים של מד"א, משטרה, חיל הים, ובית החולים הקרוב וכן נוהל פינוי למקרה של תאונת צלילה. נוהל הפינוי יתלה בנקודה גלויה החשופה לעיונם של כל באי בית הספר.. למען הבהר מודגש כי נוהל הפינוי היחיד הוא נוהל הפינוי העדכני והתקף אשר יפורסם מעת לעת על ידי הרשות המוסמכת לצלילה ספורטיבית.

הוראות הפעלת   בית - ספר לצלילה והוראות בטיחות

1.	בית - ספר לצלילה ינקוט בכל אמצעי סביר על מנת להבטיח את בטיחותם של מקבלי שירותי הצלילה.

2.	כל שירותי הצלילה הניתנים  יהיו בהתאם לחוק הצלילה הספורטיבית , התקנות הנספחים לתקנות והנחיותיה של הרשות המוסמכת לצלילה ספורטיבית.

3.	בית - ספר לצלילה יחזיק באמצעי ההדרכה אשר סופקו על ידי הארגון המסמיך והמנהל המקצועי שלו  יבטיח שצוות  המדריכים/ות פועל בהתאם להוראות הארגון המסמיך. להדגשה יובהר כי העברת שיעור תיאורטי תתבצע בצמוד לתכנים ולנושאים הרשומים והמפורטים באוגדן ובסדר הנושאים והשיעורים המפורטים שם.

4.	השיעורים המעשיים יבוצעו בסדר וברצף המפורט באוגדן הצלילה ומעבר של חניך/ה משיעור אחד למשנהו תלוי במעבר בהצלחה של תבחיני הסף ומטרות השיעור הקודם.

5.	פעילות צלילה של בית - ספר /  צלילה המתקיימת בים פתוח מכלי שייט, מחייבת מפעיל מורשה לכלי השייט. כלי השייט המפעיל  וכל אנשי הצוות יעמדו בכל הדרישות של משרד התחבורה / אגף הספנות והנמלים כמו גם כל הוראת חוק רלוונטית אחרת בנוסף לכך יהיו ע"ג כלי השייט מערכת חמצן כמפורט בפרק עזרה ראשונה, מכשיר קשר המאפשר הקמת קשר מידי עם בית - ספר לצלילה / משטרת החופים / חיל הים, דגל צוללים, אמצעי עגינה המתאים לתנאי השטח, וע"פ צורך חבלים ומצופי סימון. יובהר כי אמצעים אלה הם בנוסף לאמצעים הנדרשים על פי החוק ועל פי הוראות מינהל הספנות.

6.	בצלילות מהחוף יש לצייד את הצוללים במצוף עם דגל צלילה (A).

7.	בתנאי ים קשים או קושי בזיהוי וחזרה לא תבוצענה צלילות.

8.	בית - ספר לצלילה יפעל כמיטב יכולתו לשמירה על החי והצומח התת-מימי, ולשמירה על אתרים ארכיאולוגיים ועתיקות אם בפעילותו ואם בפעילות מקבלי השירותים הניתנים על - ידו.

הדרכה והסמכת צוללים לצלילה ספורטיבית

1.	הדרכה ולימוד צלילה ב  בית - ספר לצלילה יעשו רק ע"י מי שהוסמך לכך ע"י הרשות המוסמכת היינו : בעל רשיון הדרכה תקף מאת הרשות המוסמכת, בלבד.

2.	הדרכה והסמכת צוללים בכל הרמות יתקיימו ע"פ תכנית /יות ההדרכה והכללים שהוכרו על  ידי הרשות המוסמכת וכפי שהם מופיעים באוגדן הצלילה של הנציגות בישראל מטעם  הארגון המסמיך . מובהר ומודגש כי תקן הסמכת צוללים במדינת ישראל (ראה עותק מצ'ב) הוא תקן המינימום לעשייה זאת ועליו רק ניתן להוסיף בהתאם להנחיות הנציגות הישראלית של  הארגון הרלוונטי.

3.	הסמכת החניכים תעשה רק באמצעות ודרך הנציגות בישראל של ארגון אשר הוכר על-ידי הרשות המוסמכת לצלילה ספורטיבית.

4.	משפסקה הרשות המוסמכת להכיר בארגון בכל תעודותיו או בהקשר לקורס / הכשרה לרמה מסוימת לא יוכל בית הספר להסמיך צוללים על פי התוכנית ו/או הארגון אלא עדשהרשות המוסמכת תחזור להכיר בו.

5.	כל חניך בקורס הכשרה בסיסית לצולל יצויד בספר לימוד מאת ארגון הצלילה שעל פי תוכניתו מוכשר ומוסמך הצולל , הרלוונטי לרמת ההסמכה. ספר הלימוד יישאר בידי החניך גם בתום הקורס ולאחר מועד הסמכתו.

6.	בית ספר לצלילה יוכל להכשיר בצמוד לתוכניות של יותר מארגון אחד ובלבד שהארגון הוכר וחניך , שהחל  קורס הכשרה כצולל לרמה רלוונטית במטווה של ארגון אחד, יוכשר בכל משך תקופת ההכשרה במתכונת אשר הוגדרה בידי הארגון המסמיך וכי ההכשרה כולה תבוצע בצמוד למתכונת זו ובכלל זה שמירה על רצף הנושאים והשיעורים. להסרת ספק יובהר ויודגש כי לא יערך קורס בכל רמה שהיא שחלקו במטווה של ארגון וחלקו במטווה ומתכונת של ארגון אחר.

7.	בית - ספר לצלילה יעמיד לרשות חניכיו את כל אמצעי הבטיחות ועזרי הלימוד הנדרשים כפי שהם נדרשים על ידי הארגון המסמיך.

8.	בית - ספר לצלילה ינהל מעקב אחר כל חניך בקורס צלילה. גיליון מעקב יתויק ויישמר. במקרה של ניהול מעקב בעזרת מחשב ( יש לוודא שהתוכנה תואמת את גיליון המעקב של החניך ) יוחזקו אסמכתות נלוות כגון בדיקה רפואית , במידת הצורך ואישור הורים בנפרד  ואלה  יוצגו לרשות ע"פ דרישה.

9.	בית - ספר לצלילה יציג לרשות כל אימת שיידרש את כל הפרטים הנוגעים להדרכה והסמכת חניכים ובכלל זה טופסי מעקב, גיליון ציונים, בדיקות רפואיות הצהרות בריאות ואישורים נלווים.

10.	מנהל מקצועי / בי"ס יהיה האחראי הישיר לפעולתם של מדריכי הצלילה בעת עבודתם במסגרת הבית - ספר לצלילה. בעת ביצוע צלילת היכרות ( Intro ) יהיה היחס בין מדריך לצולל 1:1 בעומק קרקעית המרבי - 6 מטר. 

11.	לא תחל צלילה במסגרת בית הספר אלא לאחר שהתקיים תדריך ובכלל זה תדריך בטיחות + הצהרה רפואית והחתמת הורים, הכולל נתב"ים (נקודות תורפה בטיחותיות) ברלוונטיות למהלך הצלילה הספציפית.

12.	כל מוביל / מדריך צלילה יהיה מצויד במחשב צלילה בעת ביצוע צלילות ים במסגרת עבודתו בבית הספר לצלילה.

הצהרות כלליות

•	בעל/ת בית הספר לצלילה יודע כי האמור בנוסח זה , בהוראות חוק והתקנות שעל ידו והוראות הרשות המוסמכת לצלילה ספורטיבית , כפי שתתפרסמנה מעת לעת  הנן תנאי יסודי ובסיסי למתן היתר ההפעלה לבית ספר לצלילה וכי חריגה מההוראות עשויה לגרור לשלילת ההיתר .

שם בית הספר בעברית:	___________________________________________________.

שם בית הספר בלועזית:	___________________________________________________.

כתובת:	 ______________________________________________________________.

טלפון : _______________________________.    פקס' : ________________________.

•	מצ"ב כנספח א' עותק מאמות המידה להכרה בארגון צלילה (יצורף על ידי הרשות).
•	מצ"ב כנספח ב' עותק פוליסות הביטוח שבתוקף (יצורף על ידי בית הספר לצלילה).
•	מצ"ב כנספח ג' עותק רשיון וכיסוי ביטוחי של הסירה/ות המופעלות על ידי בית הספר במסגרת הכשרת הצוללים ברמות השונות ( יצורף על ידי בית הספר לצלילה )

הנני מתחייב לעדכן בכתב את מנהל הרשות המוסמכת בתוך עשרים וארבע (24) שעות על שינוי בפוליסת הביטוח של בית הספר לצלילה.

__________________                                              ____________

     מורשה החתימה                                                                  רן לוין
מטעם בית הספר לצלילה                                                      סמנכ'ל בכיר
מנהל הרשות המוסמכת לצלילה ספורטיבית

נספח   א'

מנהל מקצועי במרכז צלילה

כללי

1.	בתוקף סמכותה על פי חוק הצלילה הספורטיבית תשל"ט ,1979 ועל פי האמור בתקנות הצלילה הספורטיבית ובכלל זה תקנה 40 . להלן יפורטו דרישות הסף סמכויותיו וזכויותיו של המנהל המקצועי במרכז צלילה.

2.	קובץ זה מהווה חלק אינטגרלי, בלתי נפרד, מקובץ הוראות לפתיחת מרכז/ בית ספר לצלילה ומהתנאים לקבלת הרשיון למרכז הצלילה.

3.	באחריות כל מרכז צלילה להחתים את המנהל המקצועי שלו על מסמך ולתייקו בצמוד לקובץ הוראות הפתיחה כאמור בסעיף 2.

הגדרות

מרכז צלילה:	כמשמעו בחוק הצלילה הספורטיבית התשל"ט, 1979,
מנהל מקצועי:	האחראי על כל פעילותו של מרכז הצלילה כמפורט בתקנות הצלילה הספורטיבית תש"מ, 1980 ובמסמך זה.

מטרה

מטרת המסמך היא לקבוע תנאים למינויו של מנהל מקצועי, סמכויותיו ומשמעות רמת הסמכתו ביחס למרכז הצלילה שבו הוא מועסק.

סמכויות

המנהל המקצועי של בית הספר לצלילה הוא:

1.	סמכות מקצועית ביחס לקורסי צלילה בכל הרמות הניתנות במרכז הצלילה.
2.	סמכות מקצועית היכולה לענות על שאלות ובעיות בנושאי ה"דלפק" (השכרות ציוד, צלילות מודרכות וכו').
3.	ניהול מדריכי הצלילה והתאמה בין הכשרתם ומיומנותם המקצועית ובין דרישת  הלקוח ותפקודם בפועל.
4.	ניהול כוח אדם לא מקצועי. (הדרכה וחפיפה של עובדים לא מקצועיים העובדים במרכז הצלילה).
5.	הפעלת שיקול דעת וארגון בנושא יציאה מאורגנת ו/או מודרכת לאתרי הצלילה מהחוף, ברכב או עם כלי שייט.
6.	אחריות בנושא אחזקה וטיפול בציוד מרכז הצלילה (לא רק ציוד צלילה! : מדחסים, כלי רכב , סירות, סקוטרים וכו').
7.	ניהול השתלמויות תקופתיות לצוות מרכז הצלילה ומדריכי הצלילה. (שמירה על כשירות ורענונים)
8.	מיון קבלה והדרכת מדריכי צלילה ומובילי קבוצות צוללים חדשים במרכז הצלילה, כולל הדרכתם בנוהלי מרכז הצלילה החדשים להם ורענון חוק הצלילה ותקנותיו הידועים להם.
9.	הבנה בסיסית בנושאי תאונות צלילה אשר תאפשר יעוץ ומיון ראשוני של צוללים עם תלונות גופניות לאחר הצלילה וכן מתן עזרה ראשונה לצוללים עם פגיעות שעקב הצלילה.
10.	ניהול ישיבות צוות ובכלל זה מדריכים דלפקיסטים וכל כיוצא בזה, בעלי תפקידים במרכז הצלילה. ישיבות הצוות כאמור תתקיימנה  על בסיס קבוע.
11.	קיום קשר ישיר ועדכני עם הרשות המוסמכת לצלילה ספורטיבית ופקחיה.
12.	קיומם של רשיונות הפעלה ,ביטוחי צלילה ואישורי הדרכה תקפים.

תנאי סף למינוי מנהל מקצועי למרכז צלילה

1.	מדריך צלילה פעיל בעל אישור הדרכה תקף מאת הרשות המוסמכת לצלילה ספורטיבית. בעל תעודת ביטוח אישית כחוק !
2.	הוסמך בין היתר, בהתמחות בצלילה מסירה, צלילת ניווט, צלילת לילה , חיפוש והסובב הימי.
3.	בעל רשיון הדרכה מאת הרשות המוסמכת לצלילה ספורטיבית בשנתיים שקדמו למינויו כמנהל מקצועי.
4.	הכשיר והסמיך לפחות 150 צוללים מטעם אחד או יותר מארגוני הצלילה הפועלים בארץ ועל פי מתכונת ההכשרה שאושרה על ידי הרשות המוסמכת לצלילה ספורטיבית.
5.	בעל ניסיון בהכשרת צוללים בים ובאתרים בהם מקיים מרכז הצלילה את פעילות ההדרכה שלו.
6.	רשיון ההדרכה שלו מטעם הרשות המוסמכת לצלילה ספורטיבית ו/או תעודת ההדרכה שלו מטעם מי מארגוני הצלילה בארץ ובעולם לא נשלל ממנו בחמש השנים שקדמו למועד מינויו כמנהל מקצועי.
7.	עבר קורס מגישי עזרה ראשונה.
8.	השתתף בהשתלמויות מקצועיות למדריכים של הרשות המוסמכת לצלילה ספורטיבית.
9.	השתתף בהשתלמויות מקצועיות למדריכים של מי מארגוני הצלילה מטעמם הוא מוסמך להדריך.

ביאורים הבהרות ודגשים ביחס לסמכויות תפקידי המנהל המקצועי

1.	סמכות מקצועית ביחס לקורסי צלילה בכל הרמות הניתנות במרכז הצלילה.

דרגת מדריך תהייה מתאימה לרמת הקורסים המתנהלים במרכז הצלילה.

מובהר ומודגש כי על מנת שבית הספר לצלילה יקיים תוכנית להכשרת צלילה צריכים להתקיים התנאים הבאים:

א.	לבית הספר הסכם עם נציגותו הישראלית של הארגון.
ב.	לבית הספר עזרי הלימוד, ההכשרה והתמיכה במערך תוכנית הלימודים.
ג.	המדריך המכשיר מוסמך מטעם הארגון להכשיר ולהסמיך צוללים לרמה זו על פי תוכנית ההכשרה.

אחריותו של המנהל המקצועי היא אחריות כוללת. זכותו של המנהל המקצועי לסרב לקיים קורס צלילה תחת אחריותו ואולם משהסכים לעשות כן לא תעמוד לו זכות טיעון , באם יתגלו ליקויים בהכשרה, כי אינו בקיא במערך ההכשרה הרלוונטי.

במקרים בהם קיים באורח קבע מנהל בית ספר אזי ישמש האחרון כמנהל המקצועי.
במקרה זה תחום האחריות לגבי ניהול קורסי הצלילה יעבור למנהל בית הספר.

2.	סמכות מקצועית היכולה לענות על שאלות ובעיות בנושאי ה"דלפק" (השכרות ציוד, צלילות מודרכות וכו').

סמכות זו יכולה להיות מדריך צלילה פעיל שהדריך בפועל באזורים בהם
מתבצעת פעילות מרכז הצלילה או את כל הפעילויות המתבצעות דרכו.

3.	ניהול מדריכי הצלילה והתאמה בין הכשרתם ומיומנותם המקצועית ובין דרישת וצורכי הלקוח בפועל.

המנהל המקצועי צריך להיות בקיא בחוק הצלילה ותקנותיו ותכניות ההדרכה
הקיימות בבית הספר על פי הארגון שעל פיו
מלמד בית הספר. מדריך זה צריך שיהיה בקיא בכל הסטנדרטים, כללי
בטיחות והתנאים המתחייבים של הפעילויות המתבצעות במרכז הצלילה:
מספר חניכים למדריך, תנאי ים/ בריכה מינימלים, איזה רמת צוללים
מתאימה לכל פעילות וכו'.

בנוסף לאמור מעלה בריא לכל כי נדרשת בדיקה אישית בפועל והכרות
אישית בין מדריכי הצלילה לבין המנהל המקצועי של מרכז הצלילה.
להסרת הספק מובהר ומודגש בזה כי המנהל חייב לבצע הכרות, מעקב
וביקורת על המדריכים במרכז הצלילה, ולבצע רענונים השתלמויות ועדכונים
על פי הצורך.

4.	ניהול כוח אדם לא מקצועי. (הדרכה וחפיפה של עובדים לא מקצועיים העובדים במרכז הצלילה).

מכוון שבמועדוני הצלילה קיימים עובדים לא מקצועיים כגון דוחסי גז
לנשימה, נהגים, אנשי ניקיון וכו'. יצטרך מנהל מרכז הצלילה לתדרך ולהכשיר
אנשים לתפקידים איילו עם כל המשתמע מכך. ההכשרה הניתנת על ידי מנהל
מרכז הצלילה לא תפתור אותו מכל אחריות לגבי תפקודם. לדוגמא: דוחס גז
לנשימה שיידחס מכלים ללא בדיקה תקופתית, נהג ששכח צוללים בשטח
ועוד צרות נוספות שעלולות לקרות כאשר אין פיקוח ובקרה על העובדים
הלא  מקצועיים.
המנהל יקיים מעקב וביקורות שימנעו תקלות אילו ובכל מקרה הוא בלבד!
ישא באחריות לגבי תפקודם של העובדים הלא מקצועיים המועסקים במרכז
הצלילה.

5.	הפעלת שיקול דעת וארגון בנושא יציאה מאורגנת ו/או מודרכת לאתרי הצלילה מהחוף, ברכב או עם כלי שייט.

המנהל חייב בדומה לסעיף 2 להיות בעל ניסיון בהדרכה המתבצעת במרכז
הצלילה מהחוף, מהרכב או דרך כלי שייט. כמו כן חייב לדעת לגבי כלי הרכב
המסיעים, את ההיתרים וההגבלות של כל כלי רכב המתייחסים למ"ס
הנוסעים, סוג רשיון הנהג, ביטוח ורישוי בתוקף. דרושה בעיקר הכרות מעולה
עם תנאי הים המאפשרים צלילה בטוחה ובאיזה מצבים ותנאי ים צריך לבטל
צלילות ביחס לכלי שייט, כדאי שתהייה לפחות הסמכה של משיט כלי שייט
קטן או השתלמות בימאות כלי שייט קטנים הקיימת  בארגוני הצלילה.
התמצאות טובה עם תנאי הים המשפיעים על ניהוג כלי השייט וניהול
צלילות מכלי השייט המתייחסים לאזורים בהם מתבצעות הצלילות.
המנהל לאחר התייעצות והסכמה  עם משיט כלי השייט יהיה בעל הסמכות
לאשר או לבטל צלילות מכלי שייט. בכל מקרה של אי הסכמה מכל סיבה
בין המשיט לבין המנהל, יבוטלו הצלילות מכלי השייט. כלומר במידה
ויתגלו חילוקי  דעות בין המנהל לבין המשיט, וכאשר אחד מהם יצדד
בביטול הצלילה, תבוטל היציאה בסירה.
באחריות המנהל המקצועי להתאים בין הצוללים לבין אתרי הצלילה ביום
הצלילה.
בכל מקרה הנושא באחריות להחלטה יהיה המנהל המקצועי.

6.	אחריות בנושא אחזקה וטיפול בציוד מרכז הצלילה (לא רק ציוד צלילה! מדחסים, כלי רכב, סירות, סקוטרים וכו').

המנהל המקצועי של מרכז הצלילה אחראי לתקינותו המלאה של ציוד
הצלילה, ציוד ההחייאה, סירות הצוללים, מדחסים, וכל כיוצא בזה.
אחריותו היא לביצוע הטיפולים השוטפים והתקופתיים על פי הוראות
היצרן או הרשות המוסמכת לצלילה ספורטיבית הכל לפי החמור מביניהם.
המנהל המקצועי אחראי לקיומם של כרטיסי טיפול וכרטיסי מעקב כאמור
בסכמי הפעלת מרכז/ בית ספר לצלילה.

7.	ניהול השתלמויות תקופתיות לצוות מרכז הצלילה ומדריכי הצלילה. (שמירה על כשירות ורענונים)

באחריות המנהל להעביר השתלמויות תקופתיות לגבי חידושים ועדכונים
המתחדשים בענף, בארגונים ובתוכניות ההדרכה. מנהל בית ספר שאינו בעל
כישורים להעביר השתלמויות כאילו יכול להביא בעל מקצוע שיעשה זאת.

8.	מיון וקבלת מדריכי צלילה חדשים למרכז הצלילה, כולל הדרכתם בנוהלי מרכז הצלילה החדשים להם ורענון חוק הצלילה ותקנותיו הידועים להם.

אחריות מנהל לגבי מיונם וקבלת מדריכי צלילה חדשים והיכרותם עם נוהלי
מרכז הצלילה יכולה לעבור למנהל בית הספר אם קיים. בכל מקרה צריך
שתהייה חלוקת תחומי אחריות ברורה וקבועה מראש בין מנהל מרכז
הצלילה ומנהל בית הספר.

9.	הבנה בסיסית בנושאי תאונות צלילה
אשר תאפשר יעוץ ומיון ראשוני של צוללים עם תלונות גופניות לאחר
הצלילה וכן מתן עזרה ראשונה לצוללים עם פגיעות שעקב הצלילה.

10.     מינוי מנהל מקצועי זמני/ ממלא מקום
מינוי מנהל זמני / ממלא מקום יבוצע רק במקרים בהם נעדר המנהל
המקצועי הקבוע לתקופה מוגדרת ומוגבלת שלא תעלה על 60 יום.
המנהל המקצועי הזמני יענה על דרישות הסף למנהל המקצועי. ומינויו יהיה
באישור מנהל הרשות המוסמכת לצלילה ספורטיבית.